proxectonos/corpus_dominio_legal_administrativo_tmp huggingface dataset:
29/01/2021 | Administración LocalMunicipal
Neda
Aprobación definitiva da modificación nº 1 do Cadro de Persoal do Concello de Neda

O Pleno deste Concello, en sesión celebrada o día 14/12/2020 aprobou inicialmente a modificación do cadro de persoal e do anexo de persoal do orzamento de 2018, prorrogado para 2020, co obxecto de darlle cobertura/reflexo orzamentario á modificación proposta na Relación de Postos de Traballo do Concello de Neda, a través da cal dotar unha praza de policía de segunda actividade. No BOP nº 220 do día 23/12/2020 publicouse o anuncio de exposición pública. Transcorrido o prazo de 15 días sen interposición de reclamacións, e de conformidade co previsto no artigo 169.1 do Texto refundido da lei reguladora das facendas locais, enténdese definitivamente aprobado o dito expediente. De conformidade co disposto no artigo 171 da mesma norma, contra a aprobación da presente modificación poderá interpoñerse o correspondente recurso contencioso-administrativo no prazo de dous meses, contados dende o día seguinte da publicación do presente anuncio ante o Tribunal Superior de Xustiza de Galicia. Neda, 26 de xaneiro de 2021 O alcalde Ángel Alvariño Saavedra
29/01/2021 | Administración LocalMunicipal
Ferrol
Igualdade
Aprobación inicial do Regulamento da mesa local de coordinación interinstitucional contra a violencia de xénero

O Excmo. Concello Pleno, en sesión celebrada o día 29 de decembro de 2020, aprobou inicialmente o Regulamento da Mesa local de coordinación interinstitucional contra a violencia de xénero do Concello de Ferrol. O que se fai público durante un prazo de trinta días hábiles contados dende o día seguinte ao da publicación deste Anuncio no Boletín Oficial da Provincia, a fin de que as persoas interesadas poidan examinar o expediente na sede municipal e presentar as reclamacións ou suxestións que estimen oportunas, de conformidade co disposto no artigo 49 da Lei 7/1985, de 2 de abril, reguladora das Bases de réxime local. De non presentarse reclamacións, o acordo de aprobación elevarase automaticamente a definitivo. Ferrol, 25 de xaneiro de 2021 A concelleira delegada da Área de Muller, Igualdade, Xuventude, Minorías Étnicas e Normalización Lingüística Cristina Prados Rubio
29/01/2021 | Administración LocalMunicipal
Neda
Aprobación definitiva da modificación puntual da RPT para a catalogación dun posto de 2º actividade no corpo de Policía Local

O Pleno do Concello, en sesión celebrada o día 14/12/2020, aprobou inicialmente a modificación puntual da relación de postos de traballo para a catalogación dun posto de 2ª actividade no corpo de Policía Local. O expediente someteuse a información pública na Secretaría do Concello, polo prazo de vinte días, logo da publicación do correspondente anuncio no Boletín Oficial da Provincia n.º 220, do 23/12/2020. Unha vez transcorrido dito prazo de información pública sen que se presentasen reclamacións, suxestións ou alegacións polas persoas interesadas, en aplicación do disposto no artigo 202.2 da Lei 2/2015, do 29 de abril, de emprego público de Galicia, por medio da publicación deste anuncio, elévase automaticamente a definitivo o antedito acordo de aprobación inicial, publicándose a modificación que é a seguinte: Dot.: Número de dotacións de postos de traballo coas características descritas. C. D.: Nivel de Complemento de Destino conforme se desprende da valoración do posto. C. E.: Importe anual do Complemento Específico conforme se desprende da valoración do posto. TP: Tipo de Posto; “S” si se trata dun posto singularizado e “N” noutro caso. FP: Forma de Provisión; “C” si se trata de concurso.; noutro caso, “L” para os postos de libre designación; ADM: Adscrición a Administracións Públicas; “AL” funcionarios propios da Administración Local. Neda, 26 de xaneiro de 2021. O Alcalde, Asdo.: Ángel Alvariño Saavedra.
29/01/2021 | Administración LocalMunicipal
Lousame
Aprobación do Plan Económico Financieiro 2020-2021

O Pleno do Concello de Lousame, na sesión extraordinaria que tivo lugar o día 29.10.2020, aprobou o Plan Económico-Financeiro 2020-2021, derivado do incumprimento da Regra do Gasto na liquidación do orzamento do 2019. No cumprimento do establecido polo artigo 23 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira, faise pública a aprobación do mesmo para o seu xeral coñecemento, indicando que o dito Plan Económico-Financeiro está publicado na sede electrónica do Concello de Lousame: (https://sede.lousame.es/opencms/gl/informacion/tablon/Noticia_Intervencion_001.html) Lousame, a 26 de xaneiro de 2021 A Alcaldesa, Mª Teresa Villaverde Pais.
29/01/2021 | Administración LocalMunicipal
Laxe
Padróns taxas 2021

Mediante decreto da alcaldía nº 28/2021, do 25 de xaneiro de 2021, aprobáronse os padróns seguintes: -Padrón de contribuíntes suxetos á Taxa pola prestación do servizo de recollida de residuos sólidos urbanos correspondente ao exercicio de 2021 -Padrón de contribuíntes suxetos á Taxa de sumidoiros correspondente ao exercicio de 2021 -Padrón de contribuíntes suxetos á Taxa pola entrada de vehículos ao través de beirarrúas e terreos de uso público e reserva de aparcamento para uso exclusivo de carga e descarga, correspondente ao exercicio de 2021 Os citados padróns quedarán expostos ao público durante o prazo dun mes neste concello, onde poderán ser examinados polos interesados. O presente anuncio ten carácter de notificación colectiva ao amparo do previsto no artigo 102.3 da Lei 58/2003, de 17 de setembro, xeral tributaria. O prazo de ingreso en período voluntario será o que fixe o Servizo Provincial de Recadación da Deputación Provincial, co que este concello ten asinado un Convenio de delegación de competencias en materia de xestión recadatoria. Contra as liquidacións que conteñen os padróns fiscais, os interesados poderán formular ante o mesmo órgano que os aprobou o recurso de reposición regulado no artigo 14.2 do Texto refundido da lei reguladora das facendas locais, aprobado polo Real Decreto lexislativo 2/2004, de 5 de marzo. Contra a resolución recaída no recurso de reposición poderán interpoñer, ante o Xulgado do Contencioso-Administrativo competente, recurso contencioso- administrativo no PRAZO DE DOUS MESES, contados dende o día seguinte á notificación de dita resolución. Se non recaese resolución expresa no PRAZO DUN MES, a contar dende o día seguinte ao da presentación do recurso de reposición, en virtude do previsto no mencionado artigo 14.2 do Texto refundido da lei reguladora das facendas locais, se entenderá desestimado, cos efectos xurídicos establecidos no artigo 25 da Lei 39/2015, de 1 de outubro, do Procedemento Administrativo Común das Administracións Públicas. Tamén poderán utilizar e exercitar calquera outro recurso que estimen pertinente. De non producirse reclamacións dentro do prazo establecido, os citados padróns consideraranse definitivamente aprobados. Laxe, a 25 de xaneiro de 2021 O alcalde presidente José Luis Pérez Añón
29/01/2021 | Administración LocalMunicipal
Boimorto
Padrón fiscal servizo de axuda no fogar mes decembro 2020

Por Decreto de Alcaldía n.º 22/2021 de data 22/01/2021, acordou aprobar os padróns fiscais do mes de decembro de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.652,76 € e 768,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 25 de xaneiro de 2021 A alcaldesa Asdo.- María Jesús Novo Gómez
19/01/2021 | Administración LocalMunicipal
Narón
Intervención
Edicto aprobación definitiva do orzamento de 2021

Ao abeiro do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, faise público que logo de transcorrer o prazo de información pública do expediente administrativo dos Orzamentos do Concello, do Padroado de Cultura, os Orzamentos Xerais, as Bases de Execución e o límite de gasto non financeiro para o exercicio 2021, aprobado inicialmente en sesión plenaria do 11 de decembro de 2020, e non téndose presentado reclamación algunha contra o citado expediente durante o período de exposición pública, considérase definitivamente aprobado, sendo o resumo por capítulos o seguinte: O Límite Máximo de Gasto non Financeiro consolidado para os Orzamentos Xerais do exercicio 2020 ascende ao importe de 34.410.354,83 €. Xunto co orzamento, ao abeiro do art.126 do R. D. Lexislativo 781/86, tamén se aprobou o cadro de persoal para 2021, que se reproduce a continuación, en cumprimento do art.127 da norma citada: Contra este acordo, que esgota a vía administrativa, poderase interpoñer directamente recurso contencioso-administrativo perante o Tribunal Superior de Xustiza de Galicia, no prazo de dous meses, que comenzarán a contar a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdicción contenciosa-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. Narón, 14 de xaneiro de 2021 A Alcaldesa, Asdo. Marián Ferreiro Díaz
19/01/2021 | Administración LocalMunicipal
Sobrado
Exposición pública da aprobación do padrón fiscal SAF de decembro 2020

EDICTO EXPOSICIÓN PÚBLICA DA APROBACIÓN DO PADRÓN FISCAL S. A. F. DECEMBRO 2020 Por resolución da Alcaldía n.º 3/2021, de data 12 de xaneiro de 2021, acordou aprobar os padróns fiscais do mes de decembro de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de decembro de 2020, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, RESOLVO: PRIMEIRO.–Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de decembro de 2020, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.427,08 e 4.575,32 €. SEGUNDO.–Dese conta do presente aos servizos administrativos e contables aos efectos oportunos. TERCEIRO.–Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. CUARTO.–Contra as liquidacións practicadas, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.–O prazo de cobro en período voluntario será de 2 meses, contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP n.º 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 14 de xaneiro de 2021. O alcalde Luís Lisardo Santos Ares
19/01/2021 | Administración LocalMunicipal
Porto do Son
Aprobación definitiva dos orzamentos xerais 2021 e o cadro de persoal para o exercicio 2021

ANUNCIO Aprobación definitiva dos orzamentos xerais 2021 e o cadro de persoal para o exercicio 2021 O Pleno da Corporación, na sesión extraordinaria do 11 de decembro de 2020, aprobou inicialmente os orzamentos xerais do Concello de Porto do Son para o exercicio 2021, así como as bases de execución, o cadro e anexo de persoal, o plan anual de investimentos, e restantes documentos anexos. Durante o período de exposición pública presentáronse dúas reclamacións, as cales foron desestimadas polo Pleno da Corporación na sesión ordinaria celebrada o 15 de xaneiro de 2021, elevándose a definitivo o acordo de aprobación inicial, segundo establece o artigo 169 do RD Lexislativo 2/2004, do 5 de marzo, texto refundido da Lei reguladora das facendas locais. Segundo o disposto no artigo 169.3 do RD Lexislativo 2/2004, do 5 de marzo, publícase a aprobación definitiva dos orzamentos xerais xunto co seu resume por capítulos e do cadro de persoal. RESUMO DO ORZAMENTO PARA 2021 CADRO DE PERSOAL Persoal funcionario Persoal laboral fixo Persoal laboral temporal Contra este acto poderase interpoñer recurso contencioso-administrativo no prazo de dous meses, contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdiccicón Contencioso-Administrativa. Sen prexuízo de que poida interporse calquera outro que se estime oportuno. Porto do Son, 18 de xaneiro de 2021. O alcalde-presidente Asdo.: José Luis Oujo Pouso
19/01/2021 | Administración LocalMunicipal
Ames
Aprobación dos padróns fiscais da taxa pola prestación do servizo de axuda no fogar, modalidades libre concorrencia e dependencia, período decembro 2020

Por Decretos de Alcaldía, de data 12 de xaneiro de 2021 aprobáronse as liquidacións correspondentes a: - Padrón fiscal da taxa pola prestación do servizo de axuda no fogar, modalidades libre concorrencia, período decembro 2020. - Padrón fiscal da taxa pola prestación do servizo de axuda no fogar, modalidade dependencia, período decembro 2020. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 15 de xaneiro de 2021 ao 15 de marzo de 2021, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 15 de marzo de 2021 obter un duplicado nas Oficinas do Concello de Ames sitas en: Bertamiráns: Pza. Horta de abaixo nº 6, local 18 Milladoiro: Rúa Viorneira 6 Bx OFICINA VIRTUAL: http://www.concellodeames. gal. Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 14 de xaneiro de 2021 O alcalde: José M. Miñones Conde
19/01/2021 | Administración LocalMunicipal
Oza-Cesuras
Anuncio de corrección de erros no decreto de delegación de sinaturas para intervención en compras e subministros inferiores a 15.000 euros

No BOP da Coruña núm.211 de 10.12.2020 publicouse o anuncio se acorda deixar sen efecto as delegacións de sinatura do secretario-interventor, para os efectos da realización da intervención material dos subministros e servizos municipais de importe inferior a 15.000 euros (IVE excluído) e dos investimentos municipais das obras de importe inferiro a 40.000 euros (IVE excluído) no traballador D. Maximo Angel Abdeslem Tores Altuve e delegar esas mesmas sinaturas no traballador D. Khuram Flaquer Nusica. Detectados erros mecanográfico nas datas das delegacións da Alcaldía que se deixan sen efecto procédese á seguinte corrección: - Onde di “Por Resolución da Alcaldía do pasado 3 de setembro de 2020 (BOP da Coruña núm.176, do 14.09.2018)” debe dicir “Por Resolución da Alcaldía do pasado 3 de setembro de 2018 (BOP da Coruña núm.176, do 14.09.2018)”. - Onde di “Por Resolución da Alcaldía do pasado 11 de outubro de 2020 (BOP da Coruña núm.200, do 19.10.2018)” debe dicir “Por Resolución da Alcaldía do pasado 11 de setembro de 2018 (BOP da Coruña núm.200, do 19.10.2018)” Sirva o presente anuncio como rectificación. Oza-Cesuras, 13 de xaneiro da sinatura electrónica O ALCALDE, Asdo.-José Pablo González Cacheiro.
19/01/2021 | Administración LocalMunicipal
Brión
Anuncio de aprobación de padróns do prezo público polos servizos de axuda no fogar básica e dependencia do mes de decembro de 2020

Anuncio de aprobación de padróns do prezo público polos servizos de axuda no fogar básica e dependencia do mes de decembro de 2020 Mediante resolución da Alcaldía de data 13 de xaneiro de 2021 aprobouse o padrón do servizo de axuda no fogar básica e dependencia do mes de decembro. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98, do 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 18 de xaneiro de 2021 ao 18 de marzo de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 13 de xaneiro de 2021. O alcalde Pablo Lago Sanmartín
19/01/2021 | Administración LocalMunicipal
Teo
Anuncio OEP 2020

En cumprimento do artigo 70.2 do Real Decreto lexislativo 5/2015, do 30 de outubro, polo que se aproba o Texto refundido da Lei do Estatuto básico do empregado publico, faise público que, de acordo co artigo citado e co artigo 91 da Lei 7/1985, do 2 de abril, reguladora das bases do réxime local, mediante Decreto da Alcaldía de 30 de decembro de 2020, resolveuse aprobar a Oferta de emprego público do concello de Teo para o ano 2020, que comprende as prazas vacantes de persoal laboral e funcionario dotadas no Orzamento da Corporación que non poden ser cubertas con efectivos de persoal existente, e en atención ao disposto no Acordo do Consello de Ministros da súa sesión de 6 de outubro de 2020, co seguinte detalle: Teo, 13 de xaneiro de 2021 O alcalde Rafael C. Sisto Edreira
19/01/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación técnica do Plan de vías provinciais 2020, cuarta fase, e inicio de trámites da expropiación

SERVIZO DE PATRIMONIO E CONTRATACIÓN ANUNCIO DE APROBACIÓN TECNICA DO PLAN DE VÍAS PROVINCIAIS 2020, CUARTA FASE, E INICIO DE TRÁMITES DA EXPROPIACIÓN A Exma. Deputación Provincial da Coruña, en sesión celebrada o 30 de decembro de 2020, adoptou entre outros o seguinte acordo: 1.–Deixar sen efecto a inclusión na segunda fase do Plan de vías provinciais 2018 as obras incluídas no proxecto DP 1704: PROXECTO DE EXECUCIÓN DE MURO DE CONTENCIÓN E BEIRARRÚAS NA DP 1704 CAMBRE A CARRAL, P. Q. 0+670 AO 0+820 (CAMBRE), código 2018.1110.0006.0, cun orzamento de 136.436,99 euros, con motivo da redacción dun novo proxecto denominado MELLORA DE SEGURIDADE VIARIA NA DP 1704 CAMBRE A CARRAL, P. Q. 0+580 AO 1+070, código 2020.1110.0005.0, por importe de 93.532,95 euros.2.–Aprobar tecnicamente o proxecto incluído no Plan de INVESTIMENTO EN VÍAS PROVINCIAIS 2020, CUARTA FASE, cun orzamento total de 93.532,95.–euros, con cargo á aplicación 0410/4531/60900 que se detalla: 3.–Iniciar os trámites para a expropiación dos bens e dereitos necesarios para a execución das seguintes obras: 4.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.5.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 11 de xaneiro de 2021. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
19/01/2021 | Administración LocalMunicipal
Mugardos
Padróns dos comedores escolares polos servizos de almorzo e xantar decembro 2020

A resolución da Alcaldía 31 do 14/01/2021 aprobou os padróns fiscais correspondentes ao mes de decembro do exercicio 2020 dos servizos de almorzo e xantar do comedor escolar municipal. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 14 de xaneiro de 2021 O concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020 de 06.02.2020)
19/01/2021 | Administración LocalMunicipal
Mugardos
Exposición pública da Conta Xeral 2019

Formulada e rendida a conta xeral do orzamento deste Concello correspondente ao exercicio de 2019, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Intervención do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, reguladora das bases do réxime local e artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Asinado dixitalmente polo Alcalde do Concello de Mugardos, Juan Domingo de Deus Fonticoba, con data 14 de xaneiro de 2021.
19/01/2021 | Administración LocalMunicipal
Camariñas
Aprobación inicial dos padróns de taxa por recollida de lixo, por servizos de sumidoiros e de cemiterio municipal do exercicio 2021

Aprobados por Decreto da Alcaldía do día 18 de xaneiro de 2021, os Padróns das taxas por recollida de lixo, por servizos de sumidoiros e de cemiterio municipal, correspondentes ao exercicio de 2021, sométense estes a exposición pública por prazo de quince días para os efectos de presentación das reclamacións que se consideren oportunas. De non presentarse reclamacións contra os ditos Padróns durante o período de exposición pública, entenderanse definitivamente aprobados. A presente publicación ten a consideración de notificación colectiva conforme ao disposto no artigo 102.3 da Lei xeral tributaria. Transcurrido o prazo de exposición pública, poderá interpoñerse no prazo dun mes o recurso de reposición previsto no artigo 108 da Lei 7/1985, do 2 de abril e no artigo 14.2 do Texto Refundido da Lei reguladora das facendas locais, ante o mesmo órgano que os aprobou. Non se poderá interponer recurso contencioso-administrativo ata que sexa resolto expresamente ou ata que se produza a súa desestimación por silencio. Transcorrido un mes dende a interposición do recurso de reposición sen que se notifique a súa resolución entenderase desestimado por silencio administrativo e quedará expedita a vía contencioso-administrativa. O recurso contencioso-administrativo pode ser interposto ante o Xulgado do Contencioso-Administrativo da Coruña, no prazo de dous meses contados dende o seguinte ao que lle sexa notificada a resolución expresa do recurso de reposición ou seis meses dende a data en que transcorra un mes da interposición do devandito recurso de reposición. Camariñas, 18 de xaneiro de 2021 A ALCALDESA, Asdo. Sandra Insua Rial
19/01/2021 | Administración LocalMunicipal
Neda
Avocación de competencia

Polo Decreto núm.1/2021, do 14 de xaneiro, a Alcaldía acordou a avocación da competencia delegada na Xunta de Goberno Local por Decreto núm.13/2019, de data do 17 de xuño de 2019 (BOP nº 118, do 25 de xuño de 2019), exclusivamente no que respecta á iniciación, tramitación e resolución dos procedementos sancionadores que se sigan ao abeiro do convenio subscrito coa Vicepresidencia primeira e Consellería da Presidencia, Xustiza e Turismo e a Federación Galega de Municipios e Provincias (FEGAMP) para articular a encomenda de xestión á Xunta de Galicia para a realización de actuacións auxiliares e de colaboración material na tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra o COVID-19. O que se publica de conformidade co disposto no art.44.3 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais. Neda, 14 de xaneiro de 2021. O Alcalde, Asdo.: Ángel Alvariño Saavedra.
19/01/2021 | Administración LocalMunicipal
Brión
Padrón fiscal do conxunto das taxas polos servizos de subministración de auga, saneamento, depuración de augas residuais e canon da auga correspondente ao 4.º trimestre de 2020

PADRÓN FISCAL DO CONXUNTO DAS TAXAS POLOS SERVIZOS DE SUBMINISTRACIÓN DE AUGA, SANEAMENTO, DEPURACIÓN DE AUGAS RESIDUAIS E CANON DA AUGA, CORRESPONDENTE AO 4.º TRIMESTRE DE 2020 Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 4.º TRIMESTRE de 2020, o mesmo estará a disposición do público polo prazo de quince días hábiles, a contar dende o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín, S. L. sita en Urb. Agronovo, 126-baixo, Brión, en horario de 9.30 a 13.30 e de 15.30 a 18.30 horas, de luns a xoves, e o venres de 9.00 a 13.30 horas, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, de luns a xoves, e de 9.00 a 13.30 horas o venres, en período voluntario dende o 5 de febreiro de 2021 ata o día 5 de abril de 2021. Transcorrido o período voluntario de pago establecido, as débedas pendentes exixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a exixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Brión, 13 de xaneiro de 2021. O alcalde Pablo Lago Sanmartín
19/01/2021 | Administración LocalMunicipal
Oleiros
Área Económica
Aprobación padrón taxa sumidoiro, prestacións patrimoniais de caracter público non tributario servizos de abastecemento de auga potable e depuración de augas residuais e canon da Xunta de Galicia correspondente ao 4º trimestre de 2020 zona “A”

Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia correspondentes ao cuarto trimestre do 2020 relativo ós inmobles sitos na Zona “A” (Parroquias de Iñás, Nós, Dorneda e Liáns (excepto Urbanización dos Regos)). ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 20210000025, de data 12 de xaneiros do 2021. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de xaneiro do 2021 ao 28 de febreiro do 2021. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE PRESTACIÓN PATRIMONIAL DA AUGA E TAXA DE SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 13 de xaneiro do 2021. A 1ª Tte. Alcalde-Delegada de Economía e Facenda Asdo.: Mª. Joginder Losantos Parro
19/01/2021 | Administración LocalMunicipal
Monfero
Modificación de bases da convocatoria educador/a

ANUNCIO DE MODIFICACIÓN DE BASES DE CONVOCATORIA Aprobación da modificación das bases reguladoras para a formación e funcionamento dunha bolsa de emprego para posibles provisións temporais de persoal na categoría de Educador Social A Xunta de Goberno Local deste Concello, na sesión celebrada o 29 de decembro de 2020, acordou a aprobación da modificación das bases reguladoras da convocatoria para a formación e funcionamento dunha bolsa de emprego para posibles provisións temporais de persoal na categoría de Educador/a Social, publicadas no BOP n.º 131, do 17/08/2020. Dando cumprimento ao acordo da Xunta de Goberno Local, procédese á publicación da citada modificación para xeral coñecemento, que literalmente di: Modificar as bases reguladoras para a formación e funcionamento dunha bolsa de emprego para posibles provisións temporais de persoal na categoría de Educador/a Social, de xeito que onde diga “Educador/a Social” debe dicir “Educador/a”. Monfero, 13 de xaneiro de 2020. O ALCALDE Andrés Feal Varela
19/01/2021 | Administración LocalMunicipal
Monfero
Información pública de avocación de competencias

ANUNCIO ANUNCIO DE INFORMACIÓN PÚBLICA DE AVOCACIÓN DE COMPETENCIAS Por Resolución da Alcaldía 302/2020, do 23 de novembro, avocouse a competencia delegada na Xunta de Goberno Local, en materia de contratación, por Resolución da Alcaldía 168/2019, para adoptar a decisión sobre a aceptación ou rexeitamento da oferta incursa en presunción de anormalidade no expediente de contratación número TEDeC 2020/C003/000001. O que se publica conforme o disposto no artigo 44.3 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Monfero, 13 de xaneiro de 2021. O alcalde Andrés Feal Varela
19/01/2021 | Administración LocalMunicipal
Mugardos
Publicidade da presentación das declaracións de bens patrimoniais e de causas de posibles incompatibilidades e actividades de nova concelleira entrante

Ao abeiro do establecido no artigo 75.7 da Lei 7/1985, de 2 de abril, reguladora das bases de réxime local (BOE núm.80, do 03.04.1985), dáse publicidade á presentación das declaracións de bens patrimoniais e ás declaracións de causas de posibles incompatibilidades e actividades da concelleira entrante deste Concello que se relaciona de seguido: O 17.12.2020, Martin Antonio Rodriguez Rubio Es Saiydy Documento asinado dixitalmente pola sr. secretario, D. David Veiga Sierra, en data 14 de xaneiro de 2021.
22/01/2021 | Administración LocalMunicipal
Bergondo
Secretaría
Información pública

Con data 18.01.2021, por esta alcaldía ditouse a Resolución núm.70/2021, pola que deseguido se transcribe integramente: Por Resolución desta Alcaldía núm.772/2019, do 20 de xuño, creáronse as áreas de goberno local, no uso das competencias de dirección do goberno e a administración municipais que o artigo 21 da Lei 7/1985, de 2 de abril, reguladora das bases do réxime local, concede á alcaldesa-presidenta, publicado no BOP núm.121 do 28.06.2019. De conformidade coas atribucións conferidas polos artigos 23.4 da lei 7/1985, de 2 de abril, reguladora das bases do Réxime Local e os artigos 43 e 44 do Regulamento de Organización, Funcionamento e Réxime Xurídico da Entiddes Locais, e co fin de conquerir unha maior celeridade e eficacia na xestión municial, mediante Resolución desta alcaldía núm.773/2019, do 21 de xuño, acordouse, entre outros, efectuar a favor do concelleiro José Ramón Lorenzo Carou, membro da Xunta de Goberno Local, a delegacións xenérica correspondente á área de Obras Públicas, Réxime Interior e Seguridade. Debido á súa situación de baixa por IT; e para non perxudicar o funcionamento normal dos servizos, no uso das atribucións legalmente conferidas, ao abeiro do disposto no artigo artigo 10 da Lei 40/2015, do 1 de outubro, do réxime xurídico das administracións públicas, RESOLVO: Primeiro. Avocar a competencia delegada a prol do concelleiro José Ramón Lorenzo Carou, membro da Xunta de Goberno Local, correspondente á área de Obras Públicas, Réxime Interior e Seguridade, durante o período que se prolongue a súa situación de baixa por IT. Segundo. A presente resolución será efectiva dende o día da súa sinatura e será publicada no Boletín Oficial da Provincia da Coruña, debendo dar conta ao Pleno na primeira sesión que éste celebre. En Bergondo, luns 18 de xaneiro de 2021. A alcaldesa. Miguel Pablo Guisuraga Van Schaik. Dou fe; a secretaria. Ana María Cacharrón Castelos” Bergondo, 18 de xaneiro de 2021 A alcaldesa Alejandra Pérez Máquez
22/01/2021 | Administración LocalMunicipal
Val do Dubra
Anuncio de aprobación inicial do orzamento xeral 2021

ANUNCIO O Pleno deste Concello, en sesión celebrada en data 13 de xaneiro de 2021, acordou aprobar inicialmente o orzamento xeral do Concello para o exercicio 2021, o que en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei de Facendas Locais, exponse ó público durante un prazo de 15 días, durante os cales os interesados poderán examinalo e presentar as reclamacións que consideren oportunas ante o Pleno. O orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun mes para resolvelas. En Val do Dubra, a 19 de Xaneiro de 2021. O ALCALDE Asdo.: José Manuel Varela Ferreiro
22/01/2021 | Administración LocalMunicipal
Santiago de Compostela
Urbanismo. Sección de Patrimonio - Expropiacións
Anuncio de información pública de inicio dun novo expediente de investigación sobre camiño en Vite de Arriba que percorre entre os números da rúa Vite de Arriba: 9, 9A, 9B, 9C, 11, 11A e 11B e os situados nos números 15 e 17

O alcalde do Concello de Santiago de Compostela, o día 15 de xaneiro de 2021, acordou, en relación co camiño de referencia, o seguinte:  INICIAR DE NOVO EXPEDIENTE DE INVESTIGACIÓN do camiño que percorre entre os inmobles sitos nos núm.9, 9A, 9B, 9C, 11, 11A e 11B da rúa Vite de Arriba e os números 15 e 17 desa mesma rúa Vite de Arriba que están noutra man e actuacións relacionadas, conservando os trámites, probas e documentos do expediente de investigación (PTM/24/2020).  IPUBLICAR A resolución de iniciO deste novo EXPEDIENTE DE INVESTIGACIÓN no Boletín Oficial da Provincia e expoñer un exemplar do mesmo durante quince días no taboleiro de anuncios do Concello. Ademais a presente resolución de iniciación do expediente de investigación NOTIFICARASE aos afectados por esta investigación que resulten coñecidos e identificables.  IDurante o prazo dun mes contado dende o día seguinte ao que deba darse por rematada a publicación dos anuncios no taboleiro da Corporación, poderán as persoas afectadas polo expediente de investigación alegar por escrito perante o Concello canto estimen conveniente ao seu dereito acompañando tódolos documentos en que funden as súas alegacións.  IDado que estamos nun novo expediente de investigación os afectados pola investigación que xa se houberan persoado no expediente de investigación anterior (PTM/24/2020) podan facer novas alegacións. A non presentación de novas alegacións suporá o mantemento das alegacións ou manifestacións xa feitas.  Este novo expediente debera resolverse no prazo de 3 meses. O que se publica aos efectos sinalados. Os interesados poderán consultar o expediente no Servizo de Planeamento e Xestión (Sección de Patrimonio) e formular as alegacións e presentar os documentos que consideren oportunos. Santiago de Compostela, 18 de xaneiro. A concelleira delegada de Urbanismo, Vivenda, Cidade Histórica. (P. D. DEC/4742/2019, do 17 de xuño de 2019) Asdo.: Mercedes Rosón Ferreiro
22/01/2021 | Administración LocalMunicipal
Cariño
Declaracións de incompatibilidades e actividades económicas e as de bens patrimoniais

En cumprimento do establecido no artigo 75.7 da Lei 7/1985, do 2 de abril, reguladora das bases de réxime local (LRBRL), faise público que as seguintes concelleiras da Corporación municipal de Cariño 2019-2023 presentaron, como consecuencia do seu cese ou toma de posesión, respectivamente, dentro do prazo establecido legalmente, as declaracións de incompatibilidades e actividades económicas e as de bens patrimoniais e de participación en sociedades de todo tipo, e todas elas atópanse depositadas na Secretaría municipal para consulta pública: CONCELLEIRAS CESANTES: – M.ª JOSÉ IGLESIAS FRAGUELA – M.ª ELISA RODRÍGUEZ CORNIDE CONCELLEIRA ELECTA: – IRIA RUBIDO PARDO Cariño, 19 de xaneiro 2021. O alcalde Asdo.: José M. Alonso Pumar
22/01/2021 | Administración LocalMunicipal
A Coruña
Deportes
Edicto de citación para o emprazamento de eventuais interesados no procedemento ordinario nº 0000214/2020-M que se tramita no Xulgado Contencioso-Administrativo nº 1 da Coruña

D. Alfonso Hermida Mejuto, Director da Area de Deportes do Excmo. Concello da Coruña FAI SABER: No Xulgado do Contencioso-Administrativo nº 1 da Coruña, séguese recurso contencioso-administrativo no procedemento ordinario número 0000214/2020-M, interposto por SIDECU GESTIÓN S. A., contra o acordo da Xunta de Goberno Local de data 18/11/2020, sobre continuidade da concesión da xestión do servizo e explotación do Complexo Deportivo de San Diego. O devandito Xulgado remite oficio a este Concello co fin de que se proceda ao emprazamento de todos os interesados, con base no previsto no art.49 da Lei 29/1998, do 13 de xullo, reguladora da Xurisdicción Contencioso-Administrativa. O art.49 da Lei 29/1998, do 13 de xullo, reguladora da Xurisdicción Contencioso-Administrativa, establece que a resolución pola que se acorde remitir o expediente notificarase nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Dando cumprimento á orde do Xulgado do Contencioso-Administrativo nº 1 da Coruña, emprázase aos eventuais interesados, por vía edictal, por se puidese afectarlles a resolución que no seu momento se dite no recurso contencioso-administrativo procedemento ordinario nº 0000214/2020-M, interposto por SIDECU GESTIÓN S. A. contra o acordo da Xunta de Goberno Local de data 18/11/2020, sobre continuidade da concesión da xestión do servizo e explotación do Complexo Deportivo de San Diego. O prazo para comparecer como demandados ante o Xulgado do Contencioso-Administrativo nº 1 no procedemento sinalado será de nove dias, contados dende o seguinte ao da publicación deste anuncio no Boletín Oficial da Provincia. Xulgado do Contencioso-Administrativo nº 1 da Coruña, con sede na Rúa Capitán Juan Varela, s/n, 3º andar (edificio da antiga sede da Audiencia Provincial), A Coruña. A Coruña, 18 de xaneiro de 2021. A XUNTA DE GOBERNO LOCAL, P. D. (08/10/2021) O Director de Deportes Alfonso Hermida Mejuto